《自邑中归田作 其一》
明代·孙枝蔚

朝与牛同出，夕与牛同归。所遇但牧童，安复有是非。

贫家无僮婢，且喜牛常肥。贤妻赖能勤，不废窗下机。

织成一疋布，将为贱者衣。长作陇亩民，高歌望夕晖。

作者简介：（1620—1687）明末清初陕西三原人，字豹人。世为巨商。明末散家财起兵，与李自成军对抗。兵败，只身走扬州读书，刻意为诗。康熙十八年举鸿博，自陈衰老，不应试，授内阁中书衔。有《溉堂集》。